Document ID: 32005R0704

32005R0704
L 118/14
JURNALUL OFÍCIAL AL UNIUNII EUROPENE
REGULAMENTUL (CE) NR. 704/2005 AL COMISIEI
din 4 mai 2005
de modificare a unor elemente din caietul de sarcini al unei denumiri de origine menționate în anexa la Regulamentul (CE) nr. 1107/96 (Mel de Barroso) (DOP)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și denumirilor de origine ale produselor agricole și alimentare (1), în special articolul 9, articolul 6 alineatele (3) și (4) a doua liniuță,
întrucât:
(1)
În conformitate cu articolul 6 alineatul (2) din Regulamentul (CEE) nr. 2081/92, cererea Portugaliei de modificare a unor elemente din caietul de sarcini al denumirii de origine protejată Mel de Barroso, înregistrată prin Regulamentul (CE) nr. 1107/96 al Comisiei (2), a fost publicată în Jurnalul Oficial al Uniunii Europene (3).
(2)
Comisiei nu i-a fost notificată nici o declarație de opoziție în conformitate cu articolul 7 din Regulamentul (CEE) nr. 2081/92 astfel încât, în consecință, aceste modificări trebuie înregistrate și publicate în Jurnalul Oficial al Uniunii Europene,
ADOPTĂ PREZENTUL REGULAMENT:
Articolul 1
Caietul de sarcini al denumirii de origine „Mel de Barroso” se modifică în conformitate cu anexa I la prezentul regulament.
Articolul 2
Anexa II la prezentul regulament cuprinde fișa consolidată cu elementele principale din caietul de sarcini.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 mai 2005.

Labels: 3
18
17
6